Trevor Dearing

Trevor Dearing (1933 - 2023) oli englantilainen anglikaanipappi ja varhainen vaikuttaja karismaattisen liikkeen piirissä. Dearing kääntyi kristityksi sairaalloisena nuorukaisena metodistisaarnaajan vaikutuksesta ja käännyttyään koki asteittaisen tervehtymisen. Myöhemmin hän alkoi opiskella metodistien Cliff Collegessa ja opiskellessaan pastoriksi suoritti teologisen bachelor- tutkinnon Lontoon yliopistossa. Petyttyään komiteoiden hallitsemaan metodistikirkon elämään hän siirtyi Englannin kirkkoon anglokatolisuuden vaikutuksesta. Trevor Dearing: Ulos Jeesuksen nimessä, Kuva ja sana 1977, s. 15-24 Hänen opinnäytetyönsä vertaili ekumeenisesti Wesleyläistä ja korkeakirkollisen Oxfordin liikkeen jumalanpalveluskäsitystä, minkä Society for Promoting Christian Knowledge julkaisi kirjana Wesleyan and Tractarian Worship : an Ecumenical Study, Epworth Press; S.P.C.K 1966 Epäonnistuttuaan pappina Dearing ryhtyi opettajaksi, mutta hänen työnsä ei saanut menestystä ja hänen terveytensä heikkeni. Hänen vaimonsa veljen sairastuttua syöpään Dearing vaimonsa vaikutuksesta meni myöhemmin myös yhdessä tämä kanssa Peter Scothernin parantamiskokoukseen helluntaiseurakuntaan. Sitten Pyhän Hengen kastetta teologisesti arvioidessaan hän luki ensimmäiseksi Michael Harperin kirjan "Saitteko Pyhän Hengen?" (Power for the Body of Christ). Myöhemmin Dearing luettuaan aiheesta ja tunnettuaan itsensä valmiiksi pyysi yksityisesti helluntailaispastoria rukoilemaan hänelle Pyhän Hengen täyteyttä. Myöhemmin yksin kotona rukoillessaan Dearing alkoi puhua kielillä ja koki syvän hengellisen uudistumisen.Trevor Dearing: Ulos Jeesuksen nimessä, Kuva ja sana 1977, s. 23-32 Vuonna 1970 hänestä tuli Hainaultin St Paulin kirkkoherra Itä- Lontoossa. Täällä vaatimattomasta anglikaanisesta kirkosta ja pienestä seurakunnasta tuli monien satojen herätyskeskus. Kansallisessa lehdistössä uutisoitiin laajalti parantumisista, riippuvuuksista vapautumisista, okkulttisesta orjuudesta vapautumisesta ja prostituoitujen muuttuneesta elämästä. Dearingiä haastateltiin televisiossa parikymmentä kertaa, usein silloin, kun paraneminen tapahtui kuvauksissa. Obituary: The Revd Trevor Dearing. Church Times, 21 April 2023 Vuonna 1975 Dearing jätti St Paul'sin aloittaakseen kiertävän evankelioimis- ja parantamistyön Isossa-Britanniassa ja kansainvälisesti, mikä vei hänet moniin maihin, myös Suomeen.Trevor Dearing: Ulos Jeesuksen nimessä, Kuva ja sana 1977, takakannessa kerrotaan hänen vierailleen Helsingin seurakunnissa ainakin vuonna 1977 Kerran Yhdysvalloissa ollessaan hänelle tarjottiin Seattlessa sijaitsevan suuren ja karismaattisen St Luke's -seurakunnan kirkkoherran paikkaa, josta Dennis Bennett oli äskettäin lähtenyt. Intensiivisen harkinnan jälkeen hän ja lopulta suurin osa hänen perheestään muuttivat Seattleen. Seurakunnan kasvu jatkui niiden kahden vuoden aikana, jonka hän oli kirkkoherrana, mutta hänen terveytensä, niin fyysinen kuin henkinenkin, alkoi heikentyä merkittävästi. Jäätyään eläkkeelle St Luke'sista hän palasi vaimoineen Isoon-Britanniaan. He asettuivat Lincolnshireen, missä Dearing aloitti levon jälkeen kirjoittamisen ja laajan palvelutyön useiden kirkkokuntien keskuudessa. Kaikessa evankelikaalisessa toiminnassaan Dearing piti itseään lujasti anglokatolisena. Sakramentit olivat tärkeä osa hänen elämäänsä sekä henkilökohtaisesti että liturgisesti. Hän käytti kolme tuntia joka aamu rukoukseen.Crossbridge Books - Meet the authors. Rev Trevor Dearing (1933-2023) Obituary written by Rev Chris Oldroyd viitattu 2024 Dearing kirjoitti 18 kirjaa, mukaan lukien hänen viimeinen kirjansa "The Greatest Physician on Earth", joka julkaistiin vain kaksi päivää ennen hänen kuolemaansa.Tribute to Reverend Trevor Dearing, 1933 - 2023 viitattu 2024 ==Suomennettuja teoksia== *Ulos Jeesuksen nimessä (Exit the Devil), Kuva ja sana 1977 ISBN 951-9073-16-7 *Jotakin hyvää tapahtuu Sinulle! : Trevor Dearing paljastaa Jumalan hyvän suunnitelman sinun kohdallasi. Kuva ja sana 1978 ISBN 9519073434 *Terveenä Jeesuksen nimessä (Supernatural Healing Today), Kuva ja sana 1980 ISBN 9519073809 ==Lähteet== ==Aiheesta muualla== *Trevor Dearing Fono.fi äänitetietokanta Luokka:Brittiläiset papit Luokka:Eksorkistit Luokka:Karismaattinen liike Luokka:Vuonna 1933 syntyneet Luokka:Vuonna 2023 kuolleet